Can’t Help Falling in Love

«Can’t Help Falling in Love»  (), Էլվիս Փրեսլիի հայտնի երգը՝  սինգլի տեսքով թողարկված 1961 թվականին։ Նրա երաժշտությունը հիմնված է ֆրանսիական XVIII դարի «Plaisir d'Amour» երգի վրա։ Էլվիս Փրեսլին երգը ձայնագրել է 1961 թվականի մարտի 23-ին «Կապույտ Հավայաններ» ֆիլմի համար։

Սինգլի թողարկումը կայացել է 1961 թվականի նոյեմբերի 22-ին («Բ» կողմում ձայնագրվել է «Rock-A-Hula Baby»-ն)։ Մեծ Բրիտանիայում երգը գլխավորել է հիթ-շքերթը։ ԱՄՆ-ում այն դարձել է «ոսկե» (կես միլիոն վաճառված օրինակ) 1962 թվականի հունվարի 27-ին, իսկ այնուհետև ստացել է նաև «պլատինե» կարգավիճակ։ 1960-ականների վերջին և 1970-ականների սկզբին Փրեսլին այս երգով է ավարտել բոլոր համերգները։

Փրեսլիի կատարմամբ «Can’t Help Falling in Love»-ը հայտնվել է Rolling Stone ամսագրի կազմած «Բոլոր ժամանակների 500 մեծագույն երգերը» ցանկի մեջ՝ զբաղեցնելով 394-րդ հորիզոնականը։

Քավր տարբերակներ 
Տարբեր ժամանակներում «Can’t Help Falling in Love»-ը կատարվել է բազմաթիվ երգիչների և խմբերի կողմից։ Նրանցից էին՝ UB40-ը, A*Teens-ը, Fancy-ն, Անդրեա Բոչելլին, Բոբ Դիլանը, Բրենդա Լին, Դարեն Հեյզը, Դորիս Դեյը, Ռիք Էսթլին, Փերրի Կոմոն, Շիրլի Բեսսին, Էլ Մարտինոն, Կարել Գոթթը:, Blackmore's Night-ը, Baccara-ն, Բոն Ջովի-ն, Cameo-ն, Erasure-ը, U2-ը, Կլաուս Նոմի-ն, Մայքլ Բուբլե-ն, Քրիս Այզեկ-ը.

UB40-ի տարբերակ 

UB40 բրիտանական խմբի կատարած «Can’t Help Falling in Love»-ի տարբերակը դարձավ, երևի, ամենահայտնին և հաջողակը։ Այն թողարկվել է 1993 թվականն  «Promises and Lies» ալբոմի առաջին սինգլի կարգավիճակով, և Մեծ Բրիտանիայի, ԱՄՆ-ի ու այլ երկրների հիթ-շքերթներում հասել է առաջին հորիզոնականների։

Կոմպոզիցիաների ցանկ 

CD-սինգլ:
 I Can’t Help Falling in Love With You — 3:24
 Jungle Love — 5:09

CD-մաքսեր:
 I Can’t Help Falling in Love With You — 3:24
 Jungle Love — 5:09
 I Can’t Help Falling in Love With You (Extended Mix) — 6:03

10" սինգլ:
 I Can’t Help Falling in Love With You (Extended Mix) — 6:03
 Jungle Love — 5:09
 I Can’t Help Falling in Love With You — 3:24

7" սինգլ:
 I Can’t Help Falling in Love With You — 3:24
 Jungle Love — 5:09

A*Teens-ի տարբերակ 

Շվեդական A*Teens խումբը թողարկել է «Can’t Help Falling in Love»-ը իրենց երրորդ «Pop 'til You Drop!» ալբոմի առաջին սինգլի կարգավիճակում։ Այս երգի ընտրությունը կապված էր նրա հետ, որ 2002-ի ամռանը ԱՄՆ-ում էկրաններին էր բարձրացել Դիսնեյի նոր մուլտֆիլմը՝ «Լիլո և Ստիչ»-ը։ Մուլտֆիլմի գործողությունները ծավալվում են Հավայան կղզիներում (ինչպես և «Կապույտ Հավայաններ» ֆիլում, որի համար էլ գրվել է օրիգինալ երգը), իսկ սաունդթրեքը պարունակում է Փրեսլիի մի քանի երգերի քավր-տարբերակներ։ A*Teens-ը ձայնագրեց երգի իր տարբերակը, և այն դարձավ մուլտֆիլմի սաունդթրեքը։ Մուլտֆիլմի պրեմիրայի հետ միասին թողարկում է նաև խմբի ալբոմը։

ԱՄՆ-ում «Can’t Help Falling in Love»-ը թողարկվել է սաունդթրեքի կազմում և չի ներկայացվել որպես սինգլ։ Սինգլը թողարկվել է 2002 թվականի ամռանը Լատինական Ամերիկայում և աշնանը՝ Եվրոպայում, երբ խումբը ետ վերադարձավ ամերիկյան շրջագայություններից։ Չարթերում այն զբաղեցրել է միջին հորիզոնականներ, իսկ Շվեդիայում նույնիսկ չի էլ հայտնվել առաջին տասնյակում։ Երգը հաջողություն է ունեցել Դիսնեյ Ռադիոյում՝ հասնելով առաջին հորիզոնականի.:

Տեսահոլովակը նկատահանվել է Սանտա Կլարա շրջանում։ Ռեժիսորը Գրեգորի Դարկն էր։ Պրեմիերան կայացել է 2002 թվականի մայիսի 29-ին։ Կա հոլովակի երկու տարբերակ։ Օրիգինալ տարբերակում խմբի անդամները պարում և խաղում են շնիկների հետ։ «Դիսնեյական տարբերակը» ունի անալոգիական տեսաշար, սակայն ավելացված են խմբի անդամների մասնակցությամբ տեսարաններ, որտեղ նրանք լողազգեստներով են, և կադրեր մուլտֆիլմից։ Այս տարբերակը հատկանշական է նրանով, որ այնտեղ ներառվել է նաև այն կադրը, երբ Մարին պատահմամբ եղունգով ճանկռում է Դանիի դեմքը։

Կոմպոզիցիաների ցանկ 
Եվրոպական սինգլ

 A*Teens — Can’t Help Falling In Love — 3:06
 Mark Keali’i Ho’omalu and North Shore Children’s Choir & Key Cygnetures — Hawaiian Roller Coaster Ride — 3:27
 Mark Keali’i Ho’omalu and North Shore Children’s Choir & Key Cygnetures — He Mele No Lilo — 2:28

Հիթ-շքերթներ

Ծանոթագրություններ 

Billboard Hot 100 գլխավորած սինգլներ
Դանս-փոփ երգեր
UK Singles Chart գլխավորած սինգլներ